تورکییه، بیرلشمیش میللتلر گوونلیک شوراسین‌دا، بؤلوجو ترور هؤرگوتو یپگ/پ‌کاکانین "مشروعلاشدیریلماماسی" چاغریسی ائتدی.
تورکییه‌نین بیرلشمیش میللتلر دائمی نماینده‌لیگی ایش‌گۆدری رئوف آلپ دنکتاش،
"تورکییه پ‌کاکانین تؤرتدیگی جینایت و پوزونتولارین بلگه‌لنمه‌سینی آلقیشلاییر آنجاق تروریستلرین (بیرلشمیش میللتلر طرفین‌دن) تانینما و یا مشروعیت آختاریشلارینا قارشی هئچ بیر حرکتی اونایلامایاجاقدیر" دئدی.
بیرلشمیش میللتلر گوونلیک شوراسی، باش کاتیب آنتونیو گوترشین ۲۰ اؤلکه‌ده‌کی ساواش و سلاح‌لی چاتیشما شرطلرین‌ده ۲۰۱۸ده دؤولت دیشی آکتورلار ایله دؤولتلر طرفین‌دن اوشاقلارا قارشی ۲۴ مین‌دن چوخ پوزونتو، شدت و جینسی شدت حادثه‌لرینی بلگه‌له‌یه‌ن "سلاح‌لی چاتیشمالار و اوشاقلار" راپورونو مذاکیره ائتدی.
رئوف آلپ دنکتاش، شورادا چیخیشین‌دا، راپورداکی تاپقیلارین سون درجه قایغی وئریجی اولدوغونو دئدی.
سوریه‌ده‌کی بحران‌دان ان چوخ اوشاقلارین اذیت چکدیگینه و رژیمله یاناشی بؤلوجو ترور هؤرگوتو پ‌کاکانین سوریه قولو پید/یپگ‌نین اوشاقلارا قارشی پوزونتولارینین راپوردا اولوندوغونا دقت چکن دنکتاش،
پید/یپگ هئچ شبهه‌سیز سوریه‌ده فعالیت گؤستره‌ن داعش، القاعده، النصره و دیگر ترور هؤرگوتلری ایله عینی تاکتیکلری قوللانیر، بو قروپلاردان فرق‌لی توتولماماسی و ان آزی بو قروپلار قدر قینانما‌سی لازیم‌دیر. باش کاتیبین سون راپورو، پ‌کاکانین الین‌ده‌کی و کنترل ائتدیگی ساحه‌لرده اوشاقلارا اویقولادیغی قورخونج عمللری گؤزلر اؤنونه سریر" دئدی.
راپوردا سوریه‌ده چوخ ساییدا اوشاغین یپگ طرفین‌دن ساخلانیلاراق اؤزگورلوگوندن محروم ائدیلدیگینین گؤستریلدیگینی دئین دنکتاش، تورکییه‌نین تخمینلرینه گؤره ایسه پ‌کاکانین چوخو کورد ۷۰۰ اوشاغی قاچیردیغینی ایفاده ائتدی.
تورکییه‌نین بیرلشمیش میللتلرین، اینترپل طرفین‌دن قیرمیزی اعلانلا آختاریلان و سؤزده ژنرال مظلوم عبدی اولاراق بیلینن بؤلوجو ترور هؤرگوتو پ‌کاکا اویه‌سی تروریست فرهاد عبدی شاهین ایله فعالیت پلانی ایمضالاماسینی قینادیغینی خاطیرلادان دنکتاش،
"پید/یپگ/پ‌کاکا الین‌ده ۴۰ مین‌دن چوخ انسانین قانینین اولدوغو بیر ترور هؤرگوتو‌دور و ترور هؤرگوتو کیمی قارشیلیق گؤرمه‌لی‌دیر، وارلیغی و حرکتلری هئچ بیر سببله مشروعلاشدیریلابیلمز" دئدی.
